Investeringsforeninger er underlagt investeringsrestriktioner i henhold til lov om investeringsforening m.v. (implementerer UCITS-direktivet).
Kapitalforeninger definerer selv sine investeringsrestriktioner og kan have større risiko end investeringsforeninger. Disse kan også være delvist lukkede, så man ikke kan købe og sælge andele hver dag.
Investeringsfonde er en samlebetegnelse for investeringsforeninger og kapitalforeninger.
Både investeringsforeninger og kapitalforeninger er opdelt i afdelinger, der er uafhængige af hinanden, så når man investerer i en investeringsfond, så er det i virkeligheden en afdeling, man køber andele i.